காதலை தொலைத்தவன் நான் - காதல் தோல்வி கவிதைகள்

வாழ்ந்தால் உன்னோடு என 
 மாறி மாறி சொல்லிக் கொண்ட 
 நாட்கள் எல்லாம் மாறிப் போனது! 
 நம் காதலை பறித்து போனது., 
 நீ மணமாகிப் போனது போது! 
 இரவையும்,பகலையும் 
 பிரித்தெடுக்கத் தெரியா 
 காதலராய்., 
 நானும் நீயும் நிகழ்திக் கொள்ளும் 
 உரையாடல் உதிர்ந்து போனது, 
 உதிரத்தில் உறைந்து போனது., 
 கை கோர்த்த நாட்களும் 
 கைபேசியோடு அலைந்த நாட்களும் 
 இன்று கைதாகி போகிறது! 
 உன்னோடு என் நினைவுகளும் 
 என்னோடு உன் நினைவுகளும் 
 ஆயுளுக்கும் ஆதரவாய்! 
 நெடு நீளக் கனவு ஒன்று 
 நிறைவேறாமல் போனதின்று! 
 விதியோ இல்லை பிழையோ 
 திசை மாறிப் போனதின்று! 
 கனவே கனவாகி போனதின்று! 
 கனவே நீ 
 கனவாகி போவாய் என்றோ-என் 
 இதயத்தில் கனமாகிப் 
 போவாய் என்றோ 
 காணாதிருந்தேன்! 
 இன்று ரணமாகி போனதடி! 
 மனமே நீ மறந்து விடலாம் 
 என்கிறாய்., 
 மடிந்து விடு என்கிறது மனது! 
 மடி சாய்ந்த நாட்கள் எல்லாம் 
 மறந்தா விடும்? 
 உயிரே நீ 
 உறங்க போவதாய் சொல்வாய்! 
 உறங்க மனமில்லை 
 என்றும் சொல்வாய்! 
 இன்று விழித்திருப்பது என்னவோ 
 எனக்குள் உன் காதலும், 
 உனக்குள் என் காதலும்! 
 நமக்குள்? 
 கற்பனையிலும் கனவிலும் 
 வாழ்ந்த திருப்தி நமக்கு முன் 
 காலத்திற்கு வந்து விட்டது போலும் 
 காலம் விரித்து விட்டது!-அன்று 
 காதலராய்., 
 இன்று கானலாய்! 
 நம் காதலின் மிச்சமாய் 
 கண்களில் கண்ணீரும் 
 நினைவுகளாய் 
 உன் குறுஞ் செய்தியும் 
 மீதமிருக்க தனித்திருப்பது 
 நம் நினைவலைகளே! 
 உனக்காக 
 காத்து கிடந்த இடங்கள் எல்லாம் 
 இன்று நமக்காக காத்துக்கிடக்கிறது! 
 மீண்டும் ஒரு காதலருக்கு 
 கானலாய் போனதே என்று? 
 நிர்ணயிக்க படா நாட்கள் 
 நிர்ணயித்துக் கொள்ளுமாம்! 
 காதல் கொஞ்சம் உண்மையாய் 
 வாழ்ந்தால் பொறுக்காதாம்., 
 பிரித்து வைத்து அழகு பார்க்கிறது 
 நம் காதலை., 
 ஏனோ பிரிந்து விட்டதாய் 
 யார் யாரோ சொல்கிறார்கள்., 
 அன்பே! 
 பிரிந்தது அனைத்தும் 
 பிரியமான பெற்றோருக்கு என்று 
 யாரிடம் சொல்வது?